Masteruddannelser i Danmark

En master (engelsk: Master) er en akademiker, der har gennemført en højere videregående masteruddannelse (engelsk: Master Programme) i voksenuddannelsesregi på et universitet i Danmark – og som dermed har opnået en akademisk mastergrad (engelsk: Master Degree), der er på samme niveau som en akademisk kandidatgrad. I den engelsksprogede verden bruges betegnelsen Master’s Degree om de universitetsuddannelser, der i Danmark benævnes kandidatuddannelser.

Masteruddannelser i Danmark 
Masteruddannelserne er højere videregående uddannelser, der læses på de danske universiteter og udbydes efter lov om universiteter. Masterstudierne er normeret til 1 års fuldtidsstudier, svarende 60 ECTS-point. De danske masteruddannelser er tilrettelagt som videregående deltidsuddannelser fordelt over 2-3 år, idet undervisningen hovedsageligt foregår i weekenden eller om aftenen; dog skal en masterstuderende have afsluttet sin masteruddannelse senest 6 år fra studiestart. Masteruddannelserne er på samme kompetenceniveau som lange videregående kandidatuddannelser på engelsk Master of Arts (MA), der ligeledes læses på universiteterne, men den har ikke samme bredde, da Masteruddannelsen som hovedregel svarer til 1 års fuldtidsstudie i en konkret faglig problemstilling og kandidatuddannelsen svarer til 2 års fuldtidsstudie i et bredere akademisk fag, hvor kravet til afslutningsprojektet er dobbelt så stort. Enhver masteruddannelse skal afsluttes med et større videnskabeligt afgangsprojekt kaldet masterprojekt svarende til mindst 12 ECTS-point og højst 20 ECTS-point. Masteruddannelserne adskiller sig fra de øvrige universitetsuddannelser ved at være brugerbetalte med priser fra 20.000 kr. til 350.000 kr.

For at blive optaget som studerende på et dansk masterstudium kræves som minimum følgende:
 mindst 2-3 års relevant erhvervserfaring samt
 en relevant bachelor- eller professionsbacheloruddannelse eller en anden relevant mellemlang videregående uddannelse (MVU) eller
 en relevant diplomuddannelse samt
 evt. yderligere eller supplerende teoretisk videreuddannelse samt
 evt. specifikke adgangskrav som f.eks. fagniveau, kurser eller lignende.

En masteruddannelse kan både tages som prægraduat grunduddannelse (hvor man f.eks. bygger oven på sin nuværende mellemlange videregående uddannelse eller diplomuddannelse) eller som postgraduat videreuddannelse (hvor man f.eks. supplerer sin nuværende lange videregående kandidatuddannelse).

Ifølge Undervisningsministeriets officielle beskrivelse af de danske masteruddannelser "skal en master gennem videnskabeligt grundlagte personlige og faglige kompetencer kunne varetage højt kvalificerede funktioner i virksomheder, institutioner m.v. ... på kandidatniveau". 

Pr. 1. oktober 2008 udbyder de danske universiteter tilsammen 106 masteruddannelser, som er inddelt i nedenstående 13 fagområder:

 Byggeri og arkitektur
 Det veterinære område
 It
 Kommunikation, sprog og teknologi
 Kultur og samfund
 Kunst, design og litteratur
 Ledelse og organisation
 Matematik og fysik
 Miljø, miljøteknik og landskab
 Musik og teater
 Pædagogik
 Sundhed og medicin
 Øvrige

Liste over masteruddannelser i Danmark 
Undervisningsministeriets liste over samtlige godkendte masteruddannelser i Danmark:

Byggeri og arkitektur 
 Master i brandsikkerhed
 Master i bygherrerådgivning og værdidesign (MBV)
 Master i industriel arkitektur
 Nordisk master i arkitektonisk kulturarv (NORDMAK)

Det veterinære område 
 Master of Companion Animal Clinical Science (CACS)

It 
 Master i geoinformatik (MTM)
 Master i informationsteknologi, industriel it
 Master i IT, IT-Universitetet i København
 Master i IT, Århus Universitet, Aalborg Universitet og Syddansk Universitet
 Master i IT, kommunikation og organisation
 Master i sundhedsinformatik
 Master i sundheds-it
 Master in Information and Communication Technologies (MICT)

Kommunikation, sprog og teknologi 
 Master i biblioteks- og informationsvidenskab
 Master i Cross-Media Communication
 Master i Ikt og Læring (MIL)
 Master i international virksomhedskommunikation
 Master i journalistik
 Master i redaktionel ledelse
 Master i retorik og formidling (MARC)
 Master i professionel kommunikation

Kultur og samfund 
 Master i Politivirksomhed.
 Master i antropologi og velfærd
 Master i børne- og ungdomskultur, æstetiske læreprocesser og multimedier
 Master i Citizenship Education (medborgerskab)
 Master i evaluering
 Master i globalisering og integration
 Master i konfliktmægling
 Master i kulturplanlægning
 Master i køn og kultur (MKK)
 Master i museologi
 Master i rehabilitering
 Master i skat
 Master i social integration (MSI)
 Master i socialt entreprenørskab (MSE)
 Master i strategisk byplanlægning
 Master i sundhedsantropologi
 Master i vejledning

Kunst, design og litteratur 
 Master i børnelitteratur
 Master i design

Ledelse og organisation 
 Executive Master of Business Administration (IBA)
 Master i arbejdsmarked og personaleforhold (MAP)
 Master i etik og værdier i organisationer
 Master i kvalitet og ledelse i social- og sundhedssektoren
 Master i ledelse af byggeri
 Master i ledelse af uddannelsesinstitutioner
 Master in Management of Technology (MMT)
 Master in Leadership and Innovation in Complex Systems (LAICS)
 Master i oplevelsesledelse (MOL)
 Master i organisationspsykologi (MPO)
 Master i projektledelse
 Master i projektledelse og procesforbedring
 Master i transport og maritim management
 Master i læreprocesser med specialisering i organisatorisk coaching
 Master of Business Administration (MBA)
 Master of Corporate Communication
 Master of Management Development
 Master of Public Administration (MPA)
 Master of Public Management (MPM)
 Master of Public Policy (MPP)

Matematik og fysik 
 Master i fysik
 Master i matematisk modellering

Miljø, miljøteknik og landskab 
 Master i landdistriktsudvikling og landskabsforvaltning
 Master i miljø- og energiret (MEEL)
 Master i teknisk miljøledelse
 Master i teknisk-videnskabelig miljøvurdering
 Master in Wind Energy

Musik og teater 
 Master i børnemusik
 Master i drama- og teaterpædagogik
 Master i elektronisk musik
 Master i musikformidling

Pædagogik 
 Master i Dagtilbuds- og Indskolingsdidaktik (DPU)
 Fleksibel masteruddannelse fra DPU
 International master in Entrepreneurship, Education and Training (IMEET)
 Master i evaluering af læring, undervisning og uddannelse
 Master i fremmedsprogspædagogik
 Master i gymnasiepædagogik (MIG)
 Master i Ikt og Læring (MIL)
 Master i naturfagenes didaktik
 Master i naturfagsundervisning
 Master i interkulturel pædagogik
 Master i læreprocesser
 Master i Dansk som andetsprog
 Master i læse- og skrivedidaktik
 Master i professionsudvikling
 Master i socialpædagogik
 Master i specialpædagogik
 Master i sundhedspædagogik
 Master i voksenuddannelse (MVO)
 Master i voksenuddannelse, Human Resource Development (DPU)
 Master in ICT and Learning (MIL)
 Master in Problem Based Learning in Engineering and Science (MPBL)

Sundhed og medicin 
 Master i humanistisk palliation
 Master i afdelingsbaseret hospitalsmanagement
 Master i fitness og træning
 Master i fødevarekvalitet og -sikkerhed
 Master i humanistisk sundhedsvidenskab og praksisudvikling
 Master i idræt og velfærd
 Master i klinisk sygepleje
 Master i sundhedsvidenskab og sygepleje
 Master of Disaster Management (MDMa) 
 Master of Headache Disorders (MHD) 
 Master of Health Management
 Master of Industrial Drug Development (MIND)
 Master of Medicines Regulatory Affairs (MRA)
 Master of Public Health (MPH)
 Europæisk master i narkotika og alkoholindsatser (EMDAS)

Øvrige 
 Master i moms og afgifter
 Master i militære studier

Referencer

Eksterne kilder, links og henvisninger 
 Undervisningsministeriets information om masteruddannelser 
 Undervisningsministeriets bekendtgørelse af 29. august 2007 af lov om erhvervsrettet grunduddannelse og videregående uddannelse (videreuddannelsessystemet) for voksne
 Undervisningsministeriets beskrivelse af de danske masteruddannelser

Lange videregående uddannelser i Danmark